
Dr. Rácz Péter háziorvos

Az ülésen részt vettek:




Varga Zoltán lakiteleki lakos



Csikós Mihály lakiteleki lakos
Varga Sándor polgármester köszöntötte a testületi ülésen megjelenteket. Külön köszöntötte Galgóczy Zsolt rendezvényszervezőt.

Megállapította, hogy az ülés határozatképes, az ülésen  12 fő  képviselőből jelen van 10 fő.

Jegyzőkönyv hitelesítőknek  Olajos István és Szentirmay Tamás  képviselőket javasolja.

Szavazásra bocsátotta a jegyzőkönyv hitelesítők személyét.

A Képviselő-testület a jegyzőkönyv hitelesítők személyét ellenszavazat és tartózkodás nélkül 10 igen szavazattal  elfogadta.
A Polgármester  javasolja a napirendet az alábbiak szerint módosítani:
A meghívóban kiközölt 8. napirendi pontot javasolja 1. napirendként tárgyalni.

Ezzel egyidejűleg a napirendek a következő napirendbe lépnek.

Megkérdezi, hogy van-e más napirendi javaslat?

Napirendi javaslat nem volt.

A Polgármester szavazásra bocsátotta a módosított napirendet.

A Képviselő-testület a módosított napirendet ellenszavazat és tartózkodás nélkül 10 igen szavazattal elfogadta.
NAPIREND:
1./ Megállapodás a Tőserdőért Alapítvány és az Önkormányzat között.


     Előadó  :   Varga Sándor polgármester     

2./ Tájékoztató Lakitelek egészségügyi helyzetéről.


     Előadó  :  Dr. Rácz Péter háziorvos


3./ Közterület-használatról szóló rendelet módosítása.


     Előadó  :  Varga Sándor polgármester


4./ Beszámoló a 2006. évi gyermekjóléti és gyermekvédelmi feladatok ellátásáról.


    Előadó  :  Orbán Csaba jegyző


5./ Fejlesztési prioritások meghatározása.


     Előadó  :   Varga Sándor polgármester


6./ Eljárást lezáró döntés meghozatala Lakitelek Nagyközség  Önkormányzat közin-

                 tézményeinek rákötése a szennyvízcsatorna hálózatra tárgyban kiírt közbeszer-

                 zési eljárás során.


     Előadó  :   Varga Sándor polgármester

7./ 1326/116 hrsz.-ú ingatlan értékesítésre kijelölése.


     Előadó  :   Varga Sándor polgármester


8./ Oktatási társulás ügyében döntéshozatal. 

     Előadó  :   Varga Sándor polgármester

            9./ Egyéb ügyek.

1. NAPIREND:

Megállapodás a Tőserdőért Alapítvánnyal.

/Előterjesztés és határozat tervezet kiadva. Jegyzőkönyv melléklete./

Varga Sándor polgármester tájékoztatja a képviselőket a megállapodás lényegéről. 

HOZZÁSZÓLÁS:   
Olajos István képviselő, Kulturális, Oktatási és Sport Bizottság elnöke

A bizottság az előterjesztést tárgyalta és elfogadásra javasolja.

Galgóczy Zsolt Tőserdőért Alapítvány titkára

A megállapodás tervezetet az Alapítvány is megtárgyalta és egyetért vele. A megállapodás  tele van követelményekkel, a 8. pontra utalva megjegyzi, hogy az szigorú,  tele van követelményekkel. A felelősség kérdést megnézette az Alapítvány ügyvédjével. Mivel a 8. pontban az is le van írva, hogy amennyiben a bekövetkezett baleset, stb. nem a szervező hibájából jött létre, illetve felelőssége nem állapítható meg, ezért ez a pont is elfogadható.

Kéri kiegészíteni a megállapodást azzal, hogy a közvécét az önkormányzat kibővítené néhány mobil WC-vel és a szükséges áramellátást biztosítaná az önkormányzat.
Varga Sándor polgármester
Az önkormányzat  a színpad áramellátását megoldja, ezen túl az  áramellátást csak üzleti alapon tudja biztosítani.
A Polgármester szavazásra  bocsátotta a határozat tervezetet
A Képviselő-testület a határozat tervezetet ellenszavazat és tartózkodás  nélkül 10 igen szavazattal elfogadta és a következő határozatot hozta:

Lakitelek Nagyközség Képviselő-testületének

51/2007. (V.29.) határozata
Megállapodás a „Tőserdőért” Alapítvánnyal.

Lakitelek Képviselő-testülete Varga Sándor polgármester előterjesztését megtárgyalta és az alábbi határozatot hozta:

1.) A Képviselő-testület a „Tőserdőért Alapítvánnyal” kötendő mellékelt „Együttműködési megállapodás” tervezetet jóváhagyja, felkéri Varga Sándor polgármestert, hogy a helyi önkormányzatokról szóló 1990. évi LXV. törvény 19. § (2) d.) alapján az önkormányzatot Alapítvánnyal kapcsolatos ügyekben képviselje és a megállapodásokat írja alá.

   Felelős    :   Varga Sándor polgármester

   Határidő  :   folyamatos

2.) Felkéri a Képviselő-testület Varga Sándor polgármestert, hogy a megállapodások teljesítése érdekében szükséges előirányzat biztosítására a költségvetés módosításakor tegyen javaslatot.

Felelős   :   Varga Sándor polgármester

   Határidő :    folyamatos
2. NAPIREND:

Tájékoztató Lakitelek egészségügyi helyzetéről.
/Tájékoztató kiadva. Jegyzőkönyv melléklete./

Lendvainé Erki Mária képviselő, Szociális Bizottság elnöke

A bizottság megtárgyalta a tájékoztatót. A tájékoztatóban három dátum javítását kérik, melyek az alábbiak: 

- A laboratórium 2007. május 15-ig működött, 

- Kalocsa dr betegforgalmi adatai 2006. éviek,

- 2007. május 15-ig a laborban megjelentek száma 1100 fő.
Egyetért és támogatja  a bizottság minden tagja az orvosok azon kérését, mely szerint a vizitdíjból befolyt összeget az ügyeleti ellátás  színvonalának emelésére fordítsák.  A tájékoztatót a bizottság elfogadásra javasolja.
HOZZÁSZÓLÁS:

Olajos István képviselő megkérdezi, hogy a vizitdíj hatása mennyiben befolyásolja a betegforgalmat?
Dr. Rácz Péter háziorvos

A vizitdíj bevezetése óta kb. 25 %-os forgalomcsökkenés tapasztalható.
Lendvainé Erki Mária képviselő, Szociális Bizottság elnöke

Véleménye szerint az is befolyásolhatja a betegforgalmat, hogy a gyógyszereket 3 hónapra is fel lehet íratni, ezért úgy gondolja éves szinten hosszabb távon fog mutatkozni a reális betegforgalom.
Orbán Csaba jegyző a tájékoztató pontosításaként elmondja, hogy az iskola-egészségügyi ellátás ez évtől vállalkozásban történik.
A Polgármester szavazásra bocsátotta Lakitelek egészségügyi helyzetéről szóló tájékoztatót.

A Képviselő-testület a tájékoztatót ellenszavazat és tartózkodás nélkül 10 igen szavazattal elfogadta és a következő határozatot hozta:
Lakitelek Nagyközség Képviselő-testületének

52/2007(V.29.)  határozata

Tájékoztató Lakitelek egészségügyi helyzetéről.

Lakitelek Nagyközség Képviselő-testülete  Lakitelek egészségügyi helyzetéről szóló tájékoztatót elfogadta.
3. NAPIREND:
Közterület-használatról szóló rendelet módosítása.

/Előterjesztés, rendelet tervezet a jegyzőkönyv melléklete./ 

Varga Sándor polgármester emlékezteti a képviselőket, hogy a rendelet módosítás a rendőrség kérésére történik, ugyanis bizonyos esetekben a közterületi szesz fogyasztás problémákat okoz.
HOZZÁSZÓLÁS:

Szentirmay Tamás képviselő megkérdezi, hogy ha valaki megszegi az előírást, az milyen következményekkel jár?

Orbán Csaba jegyző 

Aki megszegi a rendeletben foglaltakat, azzal szemben szabálysértési eljárás indul.
A Polgármester szavazásra bocsátotta a közterület használatról szóló rendelet módosítást.
A Képviselő-testület ellenszavazat és tartózkodás nélkül 10 igennel szavazott.

A Polgármester megállapította, hogy a Képviselő-testület megalkotta 14/2007.(V.30.) rendeletét a közterületek használatáról szóló 30/2002.(XII.11.) rendelet módosításáról.
Lakitelek Nagyközség Képviselő-testületének

14/2007.(V.30) rendelete

a közterületek használatáról szóló  30/2002.(XII.11.) rendelet módosításáról.

1. §

A rendelet 5/A §-ával beiktatott bekezdés: Szeszesital fogyasztása.

Közterületen szeszesital fogyasztása tilos, kivéve:

· az alkalmi rendezvények területén (engedély alapján)

· a vendéglátóipari előkertek területén

· szilveszter napján.

2. §

A rendelet 17. § (1) bekezdése az alábbi szövegrésszel egészül ki:

„Aki a közterületen szeszesitalt fogyaszt, kivéve a 5/A §-ban foglaltak kivételével”.

3. §

Ez a rendelet kihirdetése napján lép hatályba. 

Lakitelek, 2007. május 29.

               Varga Sándor sk.                                                    Orbán Csaba sk.

                  polgármester                                                                jegyző

4. NAPIREND:

Beszámoló a 2006. évi gyermekjóléti és gyermekvédelmi feladatok ellátásáról.

/Beszámoló a jegyzőkönyv melléklete./
Lendvainé Erki Mária képviselő, Szociális Bizottság elnöke

A bizottság a beszámolót megtárgyalta és megállapította, hogy az eddigi beszámolók közül a legkomplettebb, legátfogóbb beszámolót látták. A bizottság úgy ítéli meg, hogy a gyermekjóléti szolgálat munkája nagyon magas szintű.  Gratulál a gyámügyi és gyermekjóléti szolgálat ellátásához. A bizottság a beszámolót elfogadásra javasolja.
HOZZÁSZÓLÁS:

Szentirmay Tamás képviselő felhívja a figyelmet egy érdekes demográfiai számra, miszerint Lakiteleken 1 férfival több él, mint nő.

Varga Sándor polgármester gratulál Vargáné Subicz Beátának és munkatársainak a magas színvonalú munkájához.
Szavazásra bocsátotta a beszámolót.

A Képviselő-testület a tájékoztatót ellenszavazat és tartózkodás nélkül 10 igen szavazattal elfogadta és a következő határozatot hozta:
Lakitelek Nagyközség Képviselő-testületének

53/2007(V.29.)  határozata

Beszámoló a 2006. évi gyermekjóléti és gyermek-

védelmi feladatok ellátásáról.

Lakitelek Önkormányzat Képviselő-testülete a 2006. évi gyermekjóléti és gyermekvédelmi feladatok ellátásáról szóló beszámolókat elfogadta.

5. NAPIREND:

Fejlesztési prioritások meghatározása.

/Előterjesztés a jegyzőkönyv melléklete./
Varga Sándor polgármester

A bizottságok a fejlesztési prioritásokat megtárgyalta. A határozat tervezetben szereplő sorszámok nem a sorrendiséget határozzák meg, csak sorszámot jelentenek.

A bizottsági üléseken elvként felmerült, hogy azokat a fejlesztéseket kell  szorgalmazni, ahol minél kevesebb saját erőt kell felhasználni. Előzőleg a költségvetés során a testület már döntött arról,  hogy az iskola akadálymentesítése, átalakítása, illetve a régi óvodának az átalakítása, akadálymentesítése kerüljön elsősorban megvalósításra. Ehhez biztosította a testület a saját erőt a költségvetésben. Ebben az évben prioritásként ezeket a feladatokat határoznák meg. Ugyanakkor a gazdasági terv részletes kidolgozása nem halasztható azért sem, mert a pályázatoknál a 2007-2011-ig a gazdasági tervet vázolni kell. A fontos elemeit a rendezési terv tartalmazza.  
A Pénzügyi Bizottság, valamint a Településfejlesztési Bizottság javasolta a prioritások közé felvenni a piac lefedését. Annyiban van a testület kedvezőbb helyzetben, hogy sok építési engedéllyel rendelkező  projekt van és folyamatban van pl. az esővíz elvezetés vízjogi engedélyezése is. Reméli, hogy a feladatokat sikerül megfelelően ütemezni, illetve a lehetőségeket kihasználni.

A bizottsági üléseken elhangzott egy olyan javaslat, hogy ha a gazdasági terv el is készül,  a prioritást adott esetben mindig az adott témánál a testület fogja megtárgyalni és dönteni a sorrendiségről.
HOZZÁSZÓLÁS:

Dr. Kovács Gyula képviselő megkérdezi, hogy a József Attila utca vízhálózatának kiépítése milyen készültségben van, ugyanis erről tavaly már döntött a testület?

Varga Sándor polgármester

A József Attila utca vízhálózatának kiépítése ez évben el fog készülni.

Felföldi Zoltán képviselő, Pénzügyi Bizottság elnöke

Felmerült bizottsági üléseken, hogy célszerű lenne több olyan csoportot megjelölni, amelynek azonos pályázati lehetőségei vannak. Pl. oktatási-nevelési intézmények, vagy utak, kerékpárút, stb. 

Az akadálymentesítésekkel kapcsolatban  tájékoztatásul elmondja, hogy a regionális operatív programban már négy régióban megjelentek, rövidesen meg fog jelenni a Dél-alföldi régióban is,  komoly összegek fognak akadálymentesítésre rendelkezésre állni, amit mindenképpen ki kellene használni. 

Megkérdezi, hogy a kerékpárút tervezése milyen stádiumban van?

Varga Sándor polgármester

Mind a három kérdés fontos.

Örvendetes, hogy Lakiteleken a gyermekszületések száma nagy és ennek megfelelően szükséges a bölcsőde  bővítése, illetve  a többi ilyen intézményben is az akadálymentesítés korszerűsítése. Folyamatban van iskolatársulás, illetve óvodatársulás létrehozása Tiszauggal és Nyárlőrinccel, ennek megfelelően az iskola, óvoda  korszerűsítése is fontos feladat. Ezen kívül pályázatok elnyerésében is nagyobb esély van ha társult településekről van szó.  Tehát a gyermekintézmények, és nevelő intézmények feltétlen prioritást élveznek.

Felmerültek  az utak: kerékpárutak, belterületi utak kérdése is, amelyek szintén prioritást kell, hogy élvezzenek.

Harmadikként prioritást kell, hogy élvezzen az Árpádszállási védőgát kérdése is, ugyanis ez 530 millió Ft-os projekt, és mintegy 60 ház van.  Komoly árvízkor az egész Félegyházi út víz alá kerülhet.

A kerékpárút tervezésével kapcsolatban elmondja, a tervezési díjra beérkező árajánlatok olyan magasak voltak, hogy azok elfogadhatatlanok, azonban a mai napon érkezni fog a Hivatalhoz olyan árajánlat, ami messze alatta van az eddigieknek. Ebben lépéseket tesznek és úgy gondolja, hogy a következő ülésre már több ajánlat lesz a testület előtt.
Elmondja, hogy van  1400 m-ről kerékpárút terve az önkormányzatnak mégpedig a volt gázcseretelep melletti útnál a 44-es főút mellett a hídon át. Mivel engedélyes terv van, ezzel lehet pályázni. 

Felföldi Zoltán képviselő véleménye szerint nem a 44-es mellett kellene megoldani a kerékpárutat, ez a lehető legrosszabb megoldás, egyeztetni kell a tervezővel.  Nem biztos, hogy turisztikai szempontból ez a legjobb.

Varga Sándor polgármester 

A felvetést a tervezővel kell egyeztetni, de figyelembe kell azt is venni, hogy olyan terület szükséges, amit a legkevesebb kisajátítással kell megoldani.

Czinege Edit képviselő

Az esővíz nagyon sok helyen problémát okoz, több helyen összegyűlik, illetve lefolyik a mélygarázsokba. Hogyan kívánja az önkormányzat ezt megoldani? Azt mindenki tudja, hogy az esővíz elvezető rendszerre nincs anyagi forrása az önkormányzatnak.

Varga Sándor polgármester
Folyamatban van a csapadékvíz elvezetési rendszer  vízjogi engedélye. A vízjogi engedély kiadása után lesz megvalósítva.  Annak idején árkok lettek ásva a csapadékvíz elvezetésére, azonban azt a lakosok betemették. A rendszer kiépítésével nyílt betoncsatornák készülnek, amit nem tudnak majd betemetni. Korábban azért nem tudott az önkormányzat pályázni, mert nem volt meg a terv. A csapadékvíz elvezetési rendszer megvalósításáig az árkok ásása a megoldás.
Szentirmay Tamás képviselő
Lakiteleken nagyobb esőzés alkalmával két helyen, Hortinénál és Szórátéknál áll meg a víz. A csapadékvíz elvezetésére jelenlegi megoldás az árkok ásása.

Orbán Csaba jegyző 
Felföldi Zoltán Pénzügyi Bizottság elnökének javaslatát az alábbiak szerint foglalja határozati javaslatba:

Az azonos feltételekkel megjelenő pályázatok esetén prioritást élveznek elsődlegesen az oktatási intézmények fejlesztése,  utak, kerékpárutak építése, valamint az intézmények akadálymentesítése.

Varga Sándor polgármester szavazásra bocsátotta a határozat tervezetet az elhangzott javaslattal együtt.
A Képviselő-testület a határozat tervezetet a kiegészítő javaslattal együtt ellenszavazat és tartózkodás nélkül 10 igen szavazattal elfogadta és a következő határozatot hozta:

Lakitelek Nagyközség Képviselő-testületének

54/2007./V.29./ határozata

Lakitelek Nagyközség Önkormányzata hosszú távú fejlesztési prioritásainak meghatározása tárgyában

Lakitelek Önkormányzat Képviselő-testülete a tárgyi előterjesztést megvitatta, és az alábbi határozatot hozza.

1. A Képviselő-testület Lakitelek Nagyközség Önkormányzatának hosszú távú fejlesztési prioritásait a következők szerint határozza meg:
	Prioritás
	Projekt megnevezése
	Becsült teljes költségvetés 
ezer Ft-ban
	Rendelkezésre álló projekt-előkészítési dokumentumok
	Megjegyzés  (egyéb információ)        

	
	
	
	
	

	
	
	
	
	

	1
	Intézmények energia-racionalizálásának elvégzése
	22 000 Ft
	Ajánlatok, energetikai felmérések
	 

	2
	Bölcsőde épületének bővítése
	45 000 Ft
	Építési engedélyes tervek
	 

	3
	Bölcsőde épületének akadálymentesítése
	6 000 Ft
	 
	 

	4
	Régi óvoda felújítása
	38 000 Ft
	 
	 

	5
	Régi óvoda akadálymentesítése
	10 000 Ft
	 
	 

	6
	Általános iskola akadálymentesítése
	30 000 Ft
	 
	 

	7
	Általános iskola felújítása
	180 000 Ft
	 
	 

	8
	Ökoturisztikai központ létrehozása
	200 000 Ft
	Építési engedélyes terv
	 

	9
	Belterületi utak burkolása (Bocskai, Jókai, Muraközy)
	40 000 Ft
	Engedélyes tervek, megvalósíthatósági tanulmány
	 

	10
	Ivóvízhálózat fejlesztése
	40 000 Ft
	 
	 

	11
	Holt-Tisza- parti üdülöterület rendezése, felújítás, parkosítás
	5 000 Ft
	 
	 

	12
	Játszóterek megújítása
	50 000 Ft
	 
	 

	13
	Művelődés Ház felújítása, korszerűsítése
	30 000 Ft
	 
	 

	14
	Településközpont rendezése, fő tér kialakítása játszótérrel
	50 000 Ft
	Megvalósíthatósági tanulmány
	 

	15
	Közpark kialakítása (Utódok parkja)
	10 000 Ft
	Építési tervek
	 

	16
	Belterületi esővíz elvezetés
	250 000 Ft
	Hatástanulmány
	 

	17
	Árvízvédelmi gát építése
	530 000 Ft
	Tanulmány
	Nem elsősorban önkormányzati feladat, (partnerség)

	18
	Fogorvosi rendelő építése
	25 000 Ft
	 
	 

	19
	Idősek otthona bővítése
	100 000 Ft
	Tervek
	 

	20
	Gyermekorvosi rendelő építése
	45 000 Ft
	Építési engedélyes tervek
	 

	21
	Termálfürdő felújítása
	10 000 Ft
	 
	 

	22
	Kerékpárút építés (Kecskemét - Tiszakécske; Népfőiskola - Tiszaug
	390 000 Ft
	Lakitelek - Tiszaug vonatkozásában engedélyes tervek
	 

	23
	Termálszálló építés
	1 000 000 Ft
	 
	 

	24
	Külterületi utak burkolása
	 
	 
	 

	25
	Falumúzeum kialakítása Pulai-gyüjteményből
	 
	 
	 

	26
	Egészségügyi ellátás épületeinek felújítása, bővítése, az egészségügyi szolgálatok felszereltségének korszerűsítése
	 
	 
	 

	27
	Temető új ravatalozó építése
	 
	 
	 

	28
	Temető-parkoló korszerűsítése
	 
	 
	 

	29
	Temető - új megközelítő út a 4622 j. útról
	 
	 
	 

	30
	Körforgalom építése a 44-es és szentkirályi út kereszteződésénél
	 
	 
	Nem elsősorban önkormányzati feladat, (partnerség)

	31
	Körforgalom építése a Piac térnél
	 
	 
	 

	32
	Rendőrség épületén magastető építése
	 
	 
	 

	33
	Szolgáltató közületeknél parkolók kialakítása
	 
	 
	 

	34
	Pálkovács-féle ingatlan egyesítése az Iskola területével
	 
	 
	172/2003. Önk. Hat.

	35
	Tornacsarnok megépítése
	 
	 
	 

	36
	Külön szintű csomópont kiépítése a 44-es és Kiskunfélegyháza - Szolnok vasútvonal kereszteződésénél
	 
	 
	Nem elsősorban önkormányzati feladat, (partnerség)

	37
	Zalán utca burkolása 44-es útig
	 
	 
	132/2005. Önk. Hat.

	38
	Üdülőterületi kerékpárút bővítése
	 
	 
	132/2005. Önk. Hat.

	39
	Lakitelek - Nyárlőrinc határút burkolása
	 
	 
	Tehermentesítő funkcióval

	40
	Kerékpárút építés Lakitelek - Tiszaalpár
	 
	 
	132/2005. Önk. Hat.

	41
	Járdaépítés a belterületen
	 
	 
	132/2005. Önk. Hat.

	42
	Sportrepülőtér kialakítása
	 
	 
	132/2005. Önk. Hat.

	43
	geotermikus energia, napenergia, szélenergia hasznosítására megvalósíthatósági tanulmányok készítése, alapinfrastruktúrák biztosítása
	 
	 
	Nem elsősorban önkormányzati feladat, (partnerség)

	44
	Semmelweis utca burkolása
	 
	 
	167/2003. Önk. Hat.

	45
	Petőfi S. utca burkolása
	 
	 
	167/2003. Önk. Hat.

	46
	Tősfürdő és Autóskemping gazdasági társasággá alakítása
	 
	 
	165/2003. Önk. Hat.

	47
	Partnertelepülési szerződés kötése Csíkszépvízzel
	 
	 
	129/2004. Önk. Hat.

	48
	Általános Iskola udvarának beépítése
	 
	Tervek
	127/2004. Önk. Hat.

	49
	Forgalomcsillapító műtárgyak kiépítése
	 
	 
	113/2006. Önk. Hat.


2. Az azonos feltételekkel megjelenő pályázatok esetén prioritást élveznek elsődlegesen az oktatási intézmények fejlesztése,  utak, kerékpárutak építése, valamint az intézmények akadálymentesítése.

3. A Képviselő-testület felhatalmazza Varga Sándor polgármestert a Lakitelek Nagyközség Önkormányzata 2007-2011. távra szóló gazdasági programjának, és hosszú távra szóló településfejlesztési koncepciójának előkészítésére és előterjesztésére.

Felelős:     Varga Sándor polgármester

Határidő:   értelemszerű

6. NAPIREND:

Eljárást lezáró döntés meghozatala Lakitelek Nagyközség  Önkormányzat közintézményeinek rákötése a szennyvízcsatorna hálózatra tárgyban kiírt közbeszerzési eljárás során.

/Előterjesztés, határozat tervezet a jegyzőkönyv melléklete./          

Kalócz Antal képviselő, Településfejlesztési, Építészeti és Idegenforgalmi Bizottság elnöke

A bizottság az előterjesztést tárgyalta. A felhívásra egyetlen pályázat érkezett be, Kecskés János pályázata.  Kecskés János a kiírásnál olcsóbban vállalta a munkát. A bizottság támogatta Kecskés János pályázatát, mivel úgy itéli meg, hogy pályázó szakmailag felkészült.
Varga Sándor polgármester tájékoztatásul elmondta, hogy a beadott CEDA pályázatot a kistérség támogatta és a kért összeget teljes egészében elfogadta a Regionális Tanács is. 

A Polgármester szavazásra bocsátotta a határozat tervezetet.

A Képviselő-testület a határozat tervezetet ellenszavazat és tartózkodás nélkül 10 igen szavazattal elfogadta és a következő határozatot hozta:

Lakitelek Nagyközség Képviselő-testületének

55/2007./V.29./ határozata
Eljárást lezáró döntés a „Lakitelek Nagyközség Önkormányzata közintézményeinek rákötése a szennyvízcsatorna-hálózatra " tárgyban kiírt közbeszerzési eljárás során

Lakitelek Önkormányzat Képviselő-testülete a tárgyi előterjesztést megvitatta, és az alábbi határozatot hozza.

1. Az eljárás során a következő ajánlatevők adtak be ajánlatot: 


1. Kecskés János e.v., (6065 Lakitelek, Móricz Zs. krt. 24.)

2. Az eljárás során érvénytelen ajánlat nem volt.

3. A Képviselő-testület előre meghatározott bírálati szempont szerint meghozott döntése alapján az eljárás nyertese: Kecskés János e.v., (6065 Lakitelek, Móricz Zs. krt. 24.).

4. A Képviselő-testület felkéri Varga Sándor polgármestert, hogy a közbeszerzési eljárást lezáró döntés értelmében, Kecskés János egyéni vállalkozóval a kivitelezésre vonatkozó vállalkozási szerződést kösse meg, illetve a szükséges lépéseket megtegye.

Felelős:      Varga Sándor polgármester

Határidő:    2007. május 30.

7. NAPIREND:

1326/116 hrsz.-ú ingatlan értékesítésre kijelölése.

/Előterjesztés, határozat tervezet a jegyzőkönyv melléklete./
Varga Sándor polgármester megkérdezi, hogy a kiadott anyaghoz van-e kérdés, hozzászólás?
Kalócz Antal képviselő Településfejlesztési, Építészeti és Idegenforgalmi Bizottság elnöke

A bizottság az előterjesztést tárgyalta, az ajánlatot irreálisan alacsonynak tartja, ezért kéri a Polgármestert, hogy egy független szakértővel becsültesse fel az ingatlan értékét és ez alapján a Polgármester kössön szerződést, amennyiben ezt az értékbecslési árat vállalkozó vállalja.
Varga Sándor polgármester fontosnak tartaná, hogy ez a vállalkozás sikerüljön, mivel ez egy régi kemencés pékség, és a megsütött kenyér, stb. is minőségi áru. A vállalkozóval tárgyalásokat fog folytatni annak érdekében, hogy ez a vállalkozás Lakiteleken működjön.

Szavazásra bocsátotta a határozati javaslatot.

A Képviselő-testület a határozati javaslatot ellenszavazat és tartózkodás nélkül 10 igen szavazattal elfogadta és a következő határozatot hozta:

Lakitelek Nagyközség Képviselő-testületének

56/2007./V.29./ határozata

Lakitelek 1326/116 helyrajzi számú földterület
értékesítésre kijelölése tárgyában
Lakitelek Önkormányzat Képviselő-testülete a tárgyi előterjesztést megvitatta, és az alábbi határozatot hozza.

1. A Képviselő-testület értékesítésre jelöli ki a Lakitelek 1326/116 helyrajzi számú ingatlan területéből a mellékelt vázlatnak megfelelően kb. 3.700 m2-t. 

2. A Képviselő-testület felhatalmazza Varga Sándor polgármestert, hogy az ingatlan értékbecslését végeztesse el.

3. Az ingatlan irányára az ingatlan-értékbecslés által meghatározott érték, valamint az ingatlan-értékbecslés, és a telekalakítás költségének összege.

4. A Képviselő-testület felhatalmazza Varga Sándor polgármestert, hogy amennyiben az ingatlan-értékbecslés alapján, az ingatlan forgalmi értéke az 1.000.000,- Ft-t meghaladja, pályázati eljárás lefolytatását kezdeményezze.

5. Amennyiben az ingatlan forgalmi értéke az 1.000.000,- Ft-t nem éri el, a Képviselő-testület felhatalmazza Varga Sándor polgármestert az ingatlan értékesítésére.

Felelős:     Varga Sándor polgármester

Határidő:   azonnal

8. NAPIREND: 

Oktatási társulás ügyében döntéshozatal. 

Varga Sándor polgármester felkéri Olajos István képviselőt, iskolaigazgatót, hogy adjon tájékoztatást az oktatási társulásról.

Olajos István képviselő, iskolaigazgató

A képviselők a kiküldött előterjesztések között találhatták meg a kistérség oktatási társulási elképzeléseit. 

Az anyag lényegét az alábbiak szerint mondja el:

A kistérség szeretne egy iskola társulást létrehozni, amely az óvodától a gimnáziumig biztosítaná a gyermekek számára a  Kecskeméti kistérségben a tanulás, illetve továbbtanulás feltételeit.  Erről a korábbi önkormányzati üléseken már volt szó, a testület hozzájárult a létrejövő iskola felállításához, de olyan elvi döntést hozott, hogy ebben Lakitelek nem kíván részt venni tekintettel arra, hogy létrejövő intézmény minden jogot átvenne az önkormányzattól. Így az iskolákat az önkormányzat kiadná a kezéből.

Ezzel párhuzamosan hónapok óta folyik tárgyalás Tiszauggal arról, hogy Lakitelekkel és Tiszasassal társulva hozna létre egy jobban átláthatóbb társulást, amelynek eredményeként lehívhatók lennének olyan normatívák, amelyeket társulás nélkül nem tudna megszerezni az önkormányzat.

A társulási megállapodásra Tiszasas igent mondott és erről meg is küldte a testületi határozatát. Azonban a feltételek hallatán - vagyis hogy át kellene hozni a 7-8. osztályosokat Lakitelekre - nem kívánnak részt venni a társulásban. Tiszaug úgy néz ki, hogy benne lenne a társulásban és ez részükre azt jelentené, hogy 5-8 osztályig ide járnának a tiszaugi gyerekek iskolába. A településükön egy összevont 1-2 osztály és egy 3-4 osztály maradna két tanitónővel és egy napközis tanítóval. Az összes többi pedagógust egy kivételével el kellene küldeni. Ha ez a társulás létrejön, Tiszaugnak nem kell fenntartani az iskolát, mivel eddig 84 gyerek járt az iskolába és nagyon nagy önrészt kellett vállalnia az önkormányzatnak a fenntartásból. 
Néhány nappal ezelőtt Nyárlőrinc Önkormányzata is jelentkezett, hogy ők sem vesznek részt a kistérségi társulásban, inkább Lakitelekkel társulnának.  Nyárlőrincen minden évfolyamon van annyi gyerek, hogy bőségesen elegendő a kötelező létszámhoz. Ők azt szeretnék, hogy Lakitelek gesztorsága mellett a nyárlőrinci iskola intézményegységként jönne a társulásba, ami azt jelenti, hogy lehívhatnák azt a normatívát amit Lakitelek is megkapna. A normatív támogatás gyermekenként 45 eFt-ot jelent. Ha Tiszaugról átjárnának a gyerekek, akkor a tiszaugi gyermekek után 75 eFt-ot kapna a társulás, illetve a lakiteleki gyerekek fele után is igényelhető ez a normatíva. Ezen kívül igényelhető támogatás a buszra, illetve a buszos gyerekekre, így akár buszt is lehetne vásárolni. A társulásnak augusztustól indulni kellene, ezért elvi döntés kellene, hogy a képviselő-testület hozzájárul-e a később kidolgozandó pénzügyi konstrukciók mellett a társuláshoz.
Időközben Szentkirály is jelentkezett, ők is szeretnének társulni és nekik is van ötletük.

A társulás Tiszaug számára kb 7-10 millió Ft,  Lakiteleknek kb. 20 millió Ft pluszt, illetve Nyárlőrincnek  kb. 12 millió Ft pluszt  jelente. Azt is tudni kell, hogy a szeptembertől változó normatívák jelentősen csökkenni fognak minden iskola esetében. Ez pedig azt jelenti, hogy a most lehívható plusz pénzek segítségével ott lennének ahol eddig.  Lakitelek szempontjából a társulás jót jelent.
Kulturális Bizottság megtárgyalta és elfogadásra javasolja Tiszaug, Lakitelek és Nyárlőrinc társulását.

Az iskola társulás mellett tárgyalások folynak óvoda társulására is. Ez a társulás annyiban különbözne, hogy gyermekeket nem utaztatnának.

Orbán Csaba jegyző  

A napirendben elvi döntést kell hoznia a testületnek.
Elsődlegesen arról kell döntenie, hogy a Kecskemét és Térsége társulásban nem kíván részt venni. 

Dönteni kell tovább arról, hogy kezdődjenek meg, folytatódjanak a tárgyalások a környező településekkel ilyenfajta intézményfenntartó társulás létrehozásáról. 
Dönteni kell még arról, hogy a testület felkéri a Polgármestert arra, hogy egy szakértő céget bízzon meg annak érdekében – a települések lakosságarányos tehervállalásával – hogy ezt a társulással kapcsolatos előkészítő munkálatokat végezze el. Ennek díja 380.000.- Ft.
HOZZÁSZÓLÁS:

Lendvainé Erki Mária képviselő megkérdezi, hogy ha Tiszaug nem kívánna mégsem csatlakozni, akkor borul az egész?

Olajos István képviselő, iskolaigazgató válaszában elmondja, hogy ettől függetlenül Lakitelek és Nyárlőrinc között meg lehet kötni a megállapodást csak akkor csak a 45.000 Ft-os normatívát lehet lehívni.

Felföldi Zoltán képviselő javasolja, hogy Szentkirályt ne zárja ki a testület az esetleges csatlakozásból. Tudnak-e arról, hogy a kistérségben a többi település milyen döntést hozott az oktatási társulás ügyében? Javasolja továbbá, hogy a szerződésben valamilyen gesztordíjat próbáljon meg az önkormányzat érvényesíteni.
Varga Sándor polgármester 

Az előzetes információk szerint Tiszakécske, Lakitelek, Nyárlőrinc, Tiszaug, Helvécia, Ballószög, Lajosmizse az aki nem kíván csatlakozni a térségi társuláshoz.
A költségeket a gesztor település kapja meg. A megállapodásban ezt le kell rögzíteni, hogy a többi település is közösen viselje a terheket.

Az előterjesztés megtárgyalása után a Polgármester szavazásra bocsátotta azon javaslatot, mely szerint nem kíván csatlakozni a Kecskeméti központú egységes iskolához.

A Képviselő-testület a javaslatot ellenszavazat és tartózkodás nélkül 10 igen szavazattal elfogadta.

A Polgármester szavazásra bocsátotta azon elvi döntést, hogy a képviselő-testület egyetért Lakitelek település gesztorságával Tiszaug, Nyárlőrinc település oktatási társulásával.  (iskola, óvoda)
A Képviselő-testület a javaslatot ellenszavazat és tartózkodás nélkül 10 igen szavazattal elfogadta.

A Polgármester szavazásra bocsátotta független szakértő felkérését a társulás előkészítésére. A szakértő díját 380.000.-Ft-ot a települések lakosságarányosan viselik.

 A Képviselő-testület a javaslatot ellenszavazat és tartózkodás nélkül 10 igen szavazattal elfogadta.

A Polgármester megállapította, hogy a leadott szavazatok alapján a Képviselő-testület az alábbi határozatot hozta:

Lakitelek Nagyközség Képviselő-testületének

57/2007./V.14./ határozata

Testületi döntés oktatási társulás tárgyában.

Lakitelek Képviselő-testülete Varga Sándor polgármester előterjesztését megtárgyalta és az alábbi határozatot hozta:

1./ Lakitelek Önkormányzat Képviselő-testülete nem kívánja átadni az oktatási intézmények fenntartói jogát, nem kíván csatlakozni a Kecskeméti központú egységes iskolához. 

2./ A Képviselő-testület kinyilvánítja azon szándékát, hogy Lakitelek település gesztorságával  intézményfenntartó társulást kíván létrehozni Tiszaug,  Nyárlőrinc településekkel.
3./ A Képviselő-testület felkéri Varga Sándor polgármestert, hogy kössön szerződést független szakértővel, és erre a költségvetésben 380.000.- Ft-ot különítsen el, amely összeget az érintett települések lakosságarányosan biztosítják.

Felelős    :    Varga Sándor polgármester

Határidő :     értelemszerűen

9. NAPIREND:

Egyéb ügyek.

- Gondozási Központ Alapítvány támogatása.
Orbán Csaba jegyző
A Kulturális Bizottság a pénzalap felosztásakor a lakiteleki Gondozási Központ Alapítvány javára elkülönített egy  pénzeszközt.   A vonatkozó jogszabály alapján Alapítványt csak a testületnek van lehetősége támogatni. A Kulturális Bizottság ezen javaslatát kellene a testületnek megerősíteni.

Olajos István képviselő, Kulturális Bizottság elnöke 

A bizottság 25.000.- Ft-os támogatást szavazott meg. Ezt az összeget kellene a testületnek megerősíteni.

HOZZÁSZÓLÁS: nincs.

A Polgármester szavazásra bocsátotta a Lakiteleki Gondozási Központ alapítvány 25.000 Ft-os támogatását.

A Képviselő-testület az Alapítvány támogatását 25.000.- Ft-al ellenszavazat és tartózkodás nélkül 10 igen szavazattal elfogadta és a következő határozatot hozta:

Lakitelek Nagyközség Képviselő-testületének

58/2007./V.14./ határozata

Lakiteleki Gondozási Központ Alapítvány támogatása.

Lakitelek Önkormányzat Képviselő-testület a Lakiteleki Gondozási Központ Alapítvány részére 2006. évi költségvetésében 25.000.- Ft támogatást biztosít.
Felelős   :   Varga Sándor polgármester

Határidő :   értelemszerű

- Varga Sándor polgármester tájékoztatja a képviselőket, hogy Varga Antal főmérnök felajánlotta, hogy ülés után bemutatja a képviselőknek a már működő szennyvíztelepet.
Orbán Csaba jegyző tájékoztatásul elmondja, hogy június 30-án Tisza-menti Óbor  és kézműves fesztivál kerül megrendezésre Tőserdőben. Ismerteti és kiosztja a fesztivál programját. Kéri, hogy a képviselők tiszteljék meg jelenlétükkel ezen hagyományteremtéssel megrendezendő fesztivált.
- Berze Tibor intézményvezető

Tájékoztatja a képviselőket, hogy a testület korábbi határozatának  megfelelően több gépjárművet megnéztek,illetve több helyről kértek be árajánlatot.  
Három gépjármű lenne megfelelő. Mindhárom 6-7 éves. Ezek közül legjobban megfelel az 1,9-es 2000 évjáratú Wolswagen 1.748 Ft áron.  Erre kéri a pénzügyi fedezet biztosítását.

Felföldi Zoltán képviselő megkérdezi, hogy lehet-e cascót kötni ilyen korú gépjárműre?

Berze Tibor intézményvezető 

Cascót lehet kötni csak azt még nem tudni, hogy mennyibe kerül.

- Czinege Edit képviselő

Megkérdezi, hogy a műemlék jellegű épületek felülvizsgálata hol tart, illetve a volt tsz.központban  ki van írva egy nagy táblára, hogy telkek eladók üdülőtelkeknek. Ez azért is érdekes, mert ott van egy középkori templomalap. Ha ezt kiosztják teleknek, nem sérül ez? Vagy nem lehetne besorolni a műemlékek közé?

Varga Sándor polgármester

Amikor a rendezési terv készült, olyan mélységű telkek vannak, hogy ezt nem zavarja. A feltárására, illetve adott esetben a helyreállítására pályázni kellene. A régészeti feltárás költséges dolog. Egyébként  a telekkiosztás ezt a területet nem érinti. 

- Szentirmay Tamás képviselő

A szennyvízvezetékkel elkezdődtek a problémák, az Uttörő utcában eldugult a vezeték. A kivitelező megoldotta a problémát, egy literes üveg volt bedobva a csatornába.
A kivitelező azt mondta, hogy ha bármilyen ilyen probléma van, szóljanak nekik.

Felhívták a figyelmét arra, hogy tegnap éjszaka egy terepjáró száguldozott a réten és ebben az esős időben teljesen tönkretette a lucernát. Kell-e az önkormányzatnak erre engedélyt adni?

Varga Sándor polgármester

Mivel magánterületen száguldozott, csak a tulajdonos adhat erre engedélyt.  Tudomása van egy tájékozódási versenyről, és csak önkormányzati területen kaptak engedélyt, de maximum 30 km-es sebességről volt szó.
- Szentirmay Tamás képviselő

Az elmúlt hét péntekjén egy nagyon szép rendezvényen vettek részt a képviselők közül többen is. A Mákvirág Drogéria ünnepelte 10 éves fennállását. A tulajdonosnak, Lendvainé Erki Mária képviselőnek volt egy olyan javaslata, hogy minden évben május utolsó péntekje legyen a művészetek napja Lakiteleken. A javaslatot támogatja és kéri, hogy legyen határozat erről, hogy Lakiteleken a Mákvirág Galériában minden évben május utolsó péntekjén legyen a művészetek napja.
Varga Sándor polgármester

A kiállítás nagyon színvonalas volt és egyetért a javaslattal, támogatja azt.

Szavazásra bocsátotta a javaslatot.
A Képviselő-testület a javaslatot ellenszavazat és tartózkodás nélkül elfogadta és a következő határozatot hozta:

Lakitelek Nagyközség Képviselő-testületének

Döntés Művészetek Napjáról.
Lakitelek Önkormányzat Képviselő-testülete a Lakiteleki Művészetek Napjának minden év május utolsó péntekjét határozza meg. A Művészetek Napja a Mákvirág Drogériában kerül megrendezésre.

Szentirmay Tamás képviselő tájékoztatásul elmondja, hogy a Triatlon Diákolimpia  országos döntője  nem június 23-án, hanem 24-én vasárnap lesz.
Orbán Csaba jegyző örömteli eseményről számol be a testületnek, május 10-én elvégezte az egyetemet.
Mivel több bejelentés, észrevétel nem volt, a Polgármester az ülést berekesztette.

Kmft.

           Varga   Sándor                                                        Orbán Csaba 

            polgármester                                                                jegyző

                                   Olajos István        Szentirmay Tamás

                                            jegyzőkönyv hitelesítők
